**ΑΝΑΚΟΙΝΩΣΗ**

Σε συνέχεια της από 27/11/2020 ολοκλήρωσης των διαδικασιών υποβολής προτάσεων στο πλαίσιο της πρόσκλησης της Δράσης 3.c.4: **«Ενίσχυση Μικρών και Πολύ Μικρών Επιχειρήσεων που επλήγησαν από την πανδημία Covid-19 στην Περιφέρεια Κρήτης**», που χρηματοδοτείται από το ΕΠ ΚΡΗΤΗ 2014-2020 με 60.000.000 ευρώ σας γνωστοποιούμε τα παρακάτω:

1. **Υποβλήθηκαν 10.929 προτάσεις**, συνολικού προϋπολογισμού 274.308.268,09 € και **συνολικής αιτούμενης επιχορήγησης 274.197.301,35 €.**
2. **Η διαδικασία αξιολόγησης** των προτάσεων βρίσκεται σε εξέλιξη. Η αξιολόγηση γίνεται με βάση τα αντικειμενικά κριτήρια, τα οποία περιγράφονται στην αναλυτική πρόσκληση.
3. **Μετά την ολοκλήρωση της αξιολόγησης** θα εκδοθούν οι παρακάτω 3 πίνακες:
* *Πίνακας κατάταξης των εγκεκριμένων προτάσεων με φθίνουσα σειρά βαθμολόγησης των εγκεκριμένων προς ενίσχυση επιχειρήσεων.*
* *Πίνακας κατάταξης των μη ενισχυόμενων προτάσεων με φθίνουσα σειρά βαθμολόγησης λόγω εξάντλησης του διαθέσιμου προϋπολογισμού της πρόσκλησης.*
* *Πίνακες απορριφθεισών αιτήσεων, με όλες τις μη παραδεκτές αιτήσεις χρηματοδότησης με σχετική τεκμηρίωση.*
1. **Η απόφαση ένταξης**, η οποία αποτελεί και την απόφαση χορήγησης της ενίσχυσης στις επιχειρήσεις , **θα εκδοθεί μέχρι την 5η Μαρτίου 2021.**